春旦直疏
作者：王績
朝代：唐

paragraphs: 春夜猶自長，高窗來月明。
耿耿不能寐，振衣步前楹。
懷抱蹔無擾，自覺形神清。
遐想太古事，俯察今世情。
淳薄何不同，運數之所成。
歎息萬重隔，已聞晨雞鳴。
迴看東南隅，□□□□□。
誰知忘機者，寂泊存其精。
（見《分門纂類唐歌詩》殘本第一冊《天地山川類》十三頁。
）（見五卷本《王無功文集》卷二，第十三句「迴看」作「迴首」。
）。